Επίθεση με μολότοφ δέχτηκε ένα διαμέρισμα πρώτου ορόφου, στο οποίο διαμένει μια οικογένεια Ιρακινών με τρία μικρά παιδιά

Γύρω στη 1:30 τα ξημερώματα, οι άγνωστοι πέταξαν μολότοφ στο μπαλκόνι του σπιτιού, αλλά ευτυχώς, η φωτιά δεν επεκτάθηκε καθώς οι ένοικοι του διαμερίσματος έσβησαν τις φωτιές.

Ο Μοχάμεντ, που ζει εδώ και δύο χρόνια στη Θεσσαλονίκη, βγήκε στο μπαλκόνι και είδε ότι κάποιοι νεαροί έτρεχαν στο δρόμο. Αμέσως έσβησε τη φωτιά, κάλεσε την αστυνομία κι ανέλαβε το τμήμα ρατσιστικής βίας της κρατικής ασφάλειας.

Η οικογένεια των μεταναστών, ήταν σοκαρισμένοι κι όπως είπε ο πατέρας της οικογένειας δεν κοιμήθηκαν όλη τη νύχτα από το σοκ. Οπως τόνισε ποτέ στα δύο χρόνια που η οικογένειά του ζει στην πόλη δεν είχαν πρόβλημα με τη γειτονιά, με το σχολείο και γενικότερα στην ευρύτερη κοινωνία.